**ПРОЕКТ!**

**ЗАПОВЕД**

**№ ……..……………..**

**София, ..……………2022 г.**

На основание чл. 16, ал. 4, във връзка с чл. 16, ал. 1, т. 4 от Закона за биологичното разнообразие променям забраните и ограниченията на дейностите, въведени със Заповед № РД-282/16.03.2010 г. на министъра на околната среда и водите (обн., ДВ, бр. 28/13.04.2010 г.) за обявяване на защитена зона BG0002098 „Рупите“, както следва:

1. В т. 6.6 накрая след точката се добавя:

„Режимът не се прилага за изграждане на:

- покривни и фасадни фотоволтаични съоръжения/инсталации;

- наземни фотоволтаични съоръжения/инсталации върху терени в границите на населените места и селищните образувания;

- наземни фотоволтаични съоръжения/инсталации върху нарушени терени;

- наземни фотоволтаични съоръжения/инсталации върху дворни места или прилежащи терени към съществуващи производствени и промишлени обекти, складови обекти, административни сгради, бази за селскостопанска или горскостопанска техника, курортно-рекреационни обекти, обществени обекти, стопански дворове, животновъдни комплекси/ферми, къмпинги, мотели, почивни лагери, жилищни сгради, оранжерии, рибарници.“

2. Промяната по т. 1 да се отрази в регистрите на защитени зони, водени в МОСВ и РИОСВ - Благоевград.

Настоящата заповед е неразделна част от Заповед № РД-282/16.03.2010 г. (обн., ДВ, бр. 28/13.04.2010 г.) на министъра на околната среда и водите за обявяване на защитена зона BG0002098 „Рупите“, която в останалата си част остава непроменена.

Заповедта влиза в сила от обнародването й в „Държавен вестник“.

На основание чл. 16, ал. 3 във връзка с чл. 12, ал. 7 от Закона за биологичното разнообразие заповедта е окончателна и не подлежи на обжалване.“

**БОРИСЛАВ САНДОВ ХХХ**

*Министър на околната среда и водите*